								PRIJEDLOG

Temeljem odredbi članka 18. Zakona o proračunu (Narodne novine broj 144/21) te članka 33. Statuta Općine Brodski Stupnik (Službeni vjesnik Brodsko posavske županije broj 11/18, 13/20 i „Službene novine Općine Brodski Stupnik“ broj 01/21 i 8/25), Općinsko vijeće Općine Brodski Stupnik  na svojoj __.sjednici održanoj dana _________ 2026.godine, donosi

O D L U K U

 o II. izmjenama i dopunama Odluke o izvršenju Proračuna Općine Brodski Stupnik 
za 2026. godinu

Članak 1.

	U Odluci o izvršenju Proračuna Općine Brodski Stupnik za 2026. godinu ( „Službene novine Općine Brodski Stupnik“  10/25, 5/26) mijenja se članak  19. a koji glasi:

„Članak 19 a

	Općina će se dugoročno zadužiti uzimanjem kredita kod Hrvatske banke za obnovu i razvitak u iznosu od 1.514.248,78 EUR za restrukturiranje kreditnih obveza kod Privredne banke Zagreb d.d. ( partija kredita:  5010831302) u iznosu od  664.590,45 EUR na 30.lipnja 2026. godine, kod HBOR-a  partija kredita: 1101739 na iznos od  49.658,33 EUR na 30. lipnja 2026. i partija kredita broj 1103165 na iznos 800.000,00 EUR na dan 30.lipnja 2026, kao i uzimanjem kredita kod Hrvatske banke za obnovu i razvitak u iznosu od 1,156,772,50 EUR radi investicija u kapitalne projekte javne komunalne infrastrukture.

	Općina će se dugoročno zadužiti uzimanjem kredita kod Hrvatske banke za obnovu i razvitak za Investicije u kapitalne projekte javne komunalne infrastrukture
Očekivani iznos duga na kraju proračunske godine iznosi 2.671.021,28 EUR.“

Članak 2.

	Ostale odredbe osnovne Odluke ostaju nepromijenjene.

Članak 3.

	Ova Odluka objavit će se u Službenim novinama Općine Brodski Stupnik“, a iz osobito opravdanih razloga, radi hitnog osiguranja financijske stabilnosti i otklanjanja ugroze likvidnosti proračuna, stupa na snagu prvog dana od dana objave.

Obrazloženje


I.PRAVNI TEMELJ

Pravni temelj za donošenje ove Odluke sadržan je u odredbama članka 18.stavka 1. Zakon o proračunu („Narodne novine“ broj 144/21) kojim je propisano da se uz proračun jedinice lokalne i područne ( regionalne) samouprave obvezno donosi Odluka o izvršavanju proračuna.

U vezi s namjenom ovog zaduženja, pravni temelj č ine i odredbe članaka 115-121 Zakona o proračunu te odredbe Pravilnika o postupku dugoročnog zaduživanja te davanja jamstava i suglasnosti jedinica lokalne i područne ( regionalne) samouprave ( „Narodne novine“ broj 67/22) koje reguliraju zakonito dugoročno zaduživanje za kapitalne projekte i restrukturiranje postojećih kreditnih obveza

Sukladno propisima, opseg zaduživanja, točne namjene te ovlasti za provođenje ovih postupaka moraju biti izrijekom integrirani u Odluku o izvršavanju proračuna za tekuću godinu

II. RAZLOZI ZA DONOŠENJE

Temeljem izvršavanja Proračuna za 2026. godinu nametnula se potreba za optimizacijom postojećeg duga i osiguranjem novog investicijskog kapitala kroz jedinstveni model dugoročnog zaduženja, a zbog restrukturiranja/refinanciranja postojećih kreditnih postojećih obveza kao i financiranje novih i dovršetak financiranja već započetih investicija i kapitalnih projekata.

Ovim II. izmjenama i dopunama Odluke mijenja se članak 19a postojeće kojim su obuhvaćeni detaljni podaci postojećih kredita, kao i iznosi dugovanja na dan30.lipnja 2026., kao i podaci vezani uz inos kredita radi osiguranja investicija u kapitalne projekte javne komunalne infrastrukture, te ukupni očekivani iznos duga na kraju proračunske godine

III. SREDSTVA POTREBNA 

Unutar računa financiranja Proračuna, kroz tehničke izmjene, planirat će se primici od novog dugoročnog zaduženja te istovremeno izdaci za otplatu glavnice starih kredita koji se restrukturiraju


